
I.
Charakteristika

1. Nebezpečenstvo zasypania a zavalenia vzniká pri náhlom uvoľnení a nekontrolovateľnom zosuve nesúdržného materiálu a zeminy nasiaknutej vodou, sutiny alebo iného materiálu so sklonom k zosunutiu alebo v dôsledku zrútenia konštrukcií. 

2. Pri zosuvoch môže dôjsť k ohrozeniu osôb priamo padajúcim materiálom alebo nepriamo tým, že padajúci materiál odreže únikovú cestu. 
II.
Predpokladaný výskyt
     Nebezpečenstvo zasypania a zavalenia môže vzniknúť najmä 
a)  pri zásahu na podmáčaných svahoch, kde môže dôjsť k narušeniu ich stability, 
b)  pri zásahu v nespevnených výkopoch alebo v nezapažených výkopoch              a stavebných jamách, 
c)  pri odčerpávaní vody z výkopov a jám (možnosť odtrhnutia okrajov a zosuvu zeminy do jamy), 
d)   pri zásahu v starých šachtách, banských jamách a v ťažobných úsekoch, 
e)   pri zásahu v objektoch po demoláciách a na staveniskách, 
f)    pri zásahu v stabilných zásobníkoch sypkých hmôt, 
g)  pri zásahu na skladiskách steblovitých látok (napríklad stohy), kde môže dôjsť k narušeniu stohovaného materiálu a k jeho zosunutiu, 
h) pri zásahu v objektoch veľkokapacitných paletových skladov (potravín, spotrebného tovaru a podobne).

III.
Ochrana

1.  
Z hľadiska taktiky hasičských jednotiek pri zásahu spočíva ochrana životov a zdravia hasičov pred zasypaním alebo zavalením v dodržiavaní týchto zásad: 

 a) zaistiť bezpečný vstup a možnosť rýchleho úniku nasadených hasičov   z ohrozeného priestoru (rebríky, laná, lezecká technika), 
b) nasadiť len nevyhnutný počet hasičov, zabezpečiť nad nimi trvalý dohľad a sledovať stabilitu uskladneného materiálu, 
c) zamedziť prístup ďalším osobám na ohrozené miesto,
d) v prípade potreby vylúčiť prevádzku techniky a vozidiel v okolí nebezpečného miesta (z dôvodu vylúčenia otrasov), 
e) pri zásahu vo výkopoch a jamách
1e. využiť pred vstupom do výkopu alebo jamy, kde hrozí nebezpečenstvo zavalenia, všetky možnosti na provizórne vystuženie a zapaženie svahov pred zosunutím, 

2e.  zamedziť zaťažovaniu hrán jám alebo výkopov, alebo spevniť hrany, 
3e. zabezpečiť sily a prostriedky na záchranu nasadených hasičov v prípade, ak by došlo aj napriek všetkým bezpečnostným opatreniam k ich zavaleniu,
     f)   pri zásahu v stabilných zásobníkoch sypkých hmôt
1f.  pred vstupom do zásobníka vykonať kontrolu ovzdušia vo vnútri zásobníka z hľadiska nebezpečenstva výbuchu, pretože výbuch je iniciátorom zosuvu), 
          2f. 
zabezpečiť zastavenie vyprázdňovania zásobníka a odpojenie zásobníka od nadväzujúcich technológií (napríklad plnenie alebo vyprázdňovanie),
          3f.  
zaistiť hasičov nasadzovaných do vnútra zásobníka prostriedkami na prácu vo výškach, zabezpečiť nad nimi trvalý dohľad a možnosť ich rýchleho úniku alebo vytiahnutia v prípade ohrozenia; rozložiť hmotnosť hasičov pri nutnom pohybe po hmote pomocou rebríkov, trámov                 a podobne, 
          4f.  pri záchrane osôb zo zásobníka postupovať vždy z hora nadol s využitím lezeckých postupov, 
          5f.   nevykonávať činnosti pod materiálom, ktorý sa prilepil na steny zásobníka,

    g)   pri zásahu na podmáčaných svahoch
          1g.  zdržiavať sa na svahu len v nevyhnutnom prípade, neodstavovať techniku nad podmáčaným svahom a pod podmáčaným svahom, 
          2g. ak treba vykonávať na svahu určité práce, hasičov treba istiť lanom a zabezpečiť, aby v prípade bezprostredného ohrozenia, napríklad položením ukotvených rebríkov po svahu mohli rýchle opustiť priestor, 
          3g. 
počas prác treba neustále sledovať stabilitu svahu a v prípade zosuvu varovať nasadených hasičov,
h)  ak hrozí zosunutie skladov s materiálom, treba zabezpečiť jeho odstránenie alebo ho zaistiť proti zosunutiu na zásahové cesty (hrozí nebezpečenstvo kinetických účinkov vodných prúdov); nenarušovať základy kotviacich skladovacích konštrukcií alebo základy nakopeného materiálu.

3. Ochranné prostriedky a ďalšie zariadenia: 

a)  osobné ochranné pracovné prostriedky príslušníka, 

b)  vecné prostriedky na prácu vo výškach, 

c)  prostriedky na zabezpečenie stability jám a výkopov alebo uskladneného materiálu.

